stanford-oval/wikipedia huggingface dataset:
Bruce Driver
Pelityyli

Bruce Driver vahvuuksiin kuuluivat voimakas laukaus ja pelinlukutaito. Driver ei ollut erityisen nopea luistelija ja puolustajaksi pienikokoinen. Driver tuli tunneksi nimenomaisesti pisteitä tekevänä puolustajana, joka osallistui tukemaan myös hyökkäyksiä. Hyvien pistemäärien taustalla oli erityisesti Driverin erinomainen ylivoimapelaaminen. Bruce Driver teki kolmella runkosarjakaudella yli 50 pistettä NHL:n runkosarjassa ja seitsemällä kaudella yli 30 pistettä.
Colectiv-yökerhon palo

Yökerhon sijainti Bukarestissa.
Colectiv-yökerhon palo tapahtui Bukarestissa, Romanian pääkaupungissa 30. lokakuuta 2015. Yökerhossa syttyneessä tulipalossa kuoli 64 ihmistä ja noin 180 loukkaantui. Onnettomuutta seuranneiden mielenosoitusten jälkeen pääministeri Victor Ponta ilmoitti 4. marraskuuta koko hallituksensa eroavan. 31. lokakuuta hallitus ilmoitti kolmen päivän maansurun.
Aiheesta muualla

Kuvia tai muita tiedostoja aiheesta Colectiv-yökerhon palo Wikimedia Commonsissa
D. Stempel

Stempelin kirjasinvalimo vuonna 1913
D. Stempel AG oli saksalainen, Frankfurtissa toiminut kirjasinvalimo, jonka perusti David Stempel vuonna 1895. Vuonna 1900 Stempel sai oikeuden valmistaa matriiseja Linotype GmbH:lle, Mergenthaler Linotype -yrityksen eurooppalaiselle tytäryhtiölle. Vuosien saatossa Linotype hankki omistukseensa enemmistön Stempelin osakkeista.
Walter Cunz johti kirjasinvalimoa toisen maailmansodan päättymisestä aina 1960-luvun loppupuolelle. Hän laajensi Stempelin kirjasintyyppien valikoimaa Hermann Zapfin kaltaisten lahjakkaiden suunnittelijoiden avustuksella.
Stempel hankki omistukseensa Haasin kirjasinvalimon, Klingsporin kirjasinvalimon kirjasintyyppien kokoelman sekä joitain kirjasintyyppejä Weberiltä. Stempel laajensi toimintaansa valolatomakoneisiin vasta vuonna 1977, huomattavasti muita kilpailijoitaan myöhemmin. Viimeiset matriisit Linotypelle valmistettiin vuonna 1983. Alkuvuodesta 1985 Stempel sulautettiin osaksi Linotypea, ja se muodosti yrityksen kirjasintyyppien suunnitteluosaston ytimen.
Claude Vilgrain

| Claude Vilgrain> Henkilötiedot |
| --- | --- |
Syntynyt: 1. maaliskuuta 1963 Port-au-Prince, Haiti
Kansalaisuus:   Kanada
Jääkiekkoilija
Pelipaikka:  Oikea laitahyökkääjä
Pituus:  185 cm
Paino:  93 kg
Pelaajaura
Pääsarjaura:  1988–2002
Seurat:  Vancouver Canucks New Jersey Devils Philadelphia Flyers Frankfurt Lions (DEL) Schwenningen Wild Wings (DEL) SC Bern (NLA)
NHL-varaus:  107. varaus, 1982 Detroit Red Wings
Claude Vilgrain (s. 1. maaliskuuta 1963 Port-au-Prince, Haiti) on haitilaissyntyinen kanadalainen jääkiekkoilija, joka ennen uran päättymistä pelasi oikeana laitahyökkääjänä. Hän kävi läpi harvinaisesti molemmat juniorisarjat: Kanadan CHL:n ja Yhdysvaltain yliopistosarjan. Urallaan Vilgrain pelasi pääasiassa Pohjois-Amerikan alasarjoissa ja Euroopassa, mutta kertyi hänelle 89 ottelua NHL:ssäkin. Hän myös edusti Kanadaa vuoden 1988 talviolympialaisissa.
Ura

Vilgrain aloitti uransa kanadalaisen QMJHL-junioriliigan Laval Voisinsissa 1980–1981. Kesän 1982 NHL:n varaustilaisuudessa Detroit Red Wings varasi Vilgrainin numerolla 107. Hän jatkoi vielä kolmannen kauden QMJHL:ssä, mutta ammattilaissopimuksen sijaan hän siirtyi yliopistokiekkoilun pariin Monctonin yliopistoon. Detroit ei tehnyt Vilgrainin kanssa sopimusta, ja hänestä tuli vapaa pelaaja.
Monctonin jälkeen Vilgrain sai pelipaikan Kanadan jääkiekkomaajoukkueessa ja edusti sitä 1986, 1987 ja 1988, mikä vei suurimman osan kyseisten kausien ajasta. Hän pelasi muun muassa Calgaryn talviolympialaisissa, jossa Kanada sijoittui neljänneksi.
Vancouver Canucks teki sopimuksen Vilgrainin kanssa kesäkuussa 1987, ja kaudella 1987–1988 hän pelasi ensimmäisen ottelunsa NHL:ssä. Kauden aikana hän pelasi tosin vain kuusi ottelua. Kauden 1988–1989 Vilgrain aloitti IHL-liigan farmijoukkueessa Milwaukee Admiralsissa, kunnes Vancouver myi hänet New Jersey Devilsiin vaihdossa Tim Lenardoniin. Vilgrain jatkoi kauden lopun New Jerseyn farmissa AHL-liigan Utica Devilsissä.
Vilgrain pelasi seuraavat kaksi kautta pääosin Uticassa ja pääsi pelaamaan vain kymmenen ottelua New Jerseyssä. Kauden 1991–1992 alussa hänet kuitenkin kutsuttiin ensimmäisen kerran New Jerseyn harjoitusleirille, jossa hän sai vakiinnutettua paikan joukkueen kokoonpanossa. Vilgrain pelasi koko kauden New Jerseyssä ja teki 71 ottelussa 19 maalia ja 27 syöttöä. Kausi olikin hänen ainoa kokonainen NHL:ssä, ja seuraavalla kaudella hän pelasi vain neljä ottelua New Jerseyssä, muutoin jälleen Uticassa ja IHL-liigan Cincinnati Cyclonesissa.
Vilgrain näytti jäävän vaille sopimusta kaudeksi 1993–1994, kunnes elokuussa hän solmi vuoden sopimuksen Philadelphia Flyersin kanssa. Hän pelasi Philadelphiassa kaksi ottelua ja muutoin seuran farmissa Hershey Bearsissa AHL-liigassa.
Kun NHL-ura ei auennut, Vilgrain siirtyi Eurooppaan. Hän pelasi kolme kautta SC Herisaussa Sveitsin kakkossarjassa, minkä jälkeen hän vaihtoi seuraa vielä neljästi: 1997–1999 DEL-liigan Frankfurt Lions ja Schwenningen Wild Wings, 1999–2001 Sveitsin kakkossarjan EHC Biel ja 2001–2002 pääsarjan SC Bern. Vilgrain lopetti uransa vuonna 2002.
Aiheesta muualla

Claude Vilgrain The Internet Hockey Databasessa (englanniksi)
Coleman Hawkins

Hawkins vuonna 1945
Coleman Hawkins, lempinimeltään Hawk tai Bean, (21. marraskuuta 1904 Saint Joseph, Missouri – 19. toukokuuta 1969 New York) oli yhdysvaltalainen tenorisaksofonisti, joka oli tärkeä saksofonin jazz-käytön uranuurtajia, ja jota siksi pidetään jazz-saksofonin isänä. Hawkinsin ura alkoi toden teolla vuonna 1922, kun Mamie Smith kuuli hänen soittavan Kansas Cityssa ja palkkasi hänet Jazz Hounds -yhtyeeseensä, jonka kanssa hän teki ensimmäiset levytyksensä vuonna 1923. Hawkins siirtyi vuonna 1924 Fletcher Hendersonin orkesteriin, jossa soitti seuraavan kymmenen vuoden ajan. Vuonna 1934 hän muutti Eurooppaan, missä hän muun muassa levytti Benny Carterin, Django Reinhardtin ja Stéphane Grappellin kanssa. Toisen maailmansodan syttyessä Hawkins palasi Yhdysvaltoihin ja siirtyi 1940-luvulla soittamaan uutta bebop-jazzia. Hawkins palkkasi Thelonious Monkin orkesteriinsa ja teki myös varhaisia bebop-levytyksiä Dizzy Gillespien kanssa. Myös Miles Davis ja Max Roach soittivat hänen yhtyeessään uransa alkuvaiheessa.
Aiheesta muualla

Kuvia tai muita tiedostoja aiheesta Coleman Hawkins Wikimedia Commonsissa
Coleman Hawkins Internet Movie Databasessa. (englanniksi)
Claes Hylinger

| Claes Hylinger |
| --- | --- |
 Claes Hylinger Göteborgin kirjamessuilla 2009.
Henkilötiedot
Syntynyt: 1943 (ikä 80–81) Göteborg, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Claes Hylinger (1943 Göteborg, Ruotsi) on ruotsalainen kirjailija, koulutukseltaan filosofian kandidaatti. Hänen esikoisromaaninsa I krig och kärlek ilmestyi 1972, ja siinä kuten runoissa on nähtävissä dadaisti. Hän yhdistelee kollaasinomaisesti ja parodioi yläkulttuuria. Läpimurtoteos on nostalginen rakkauskertomus, romaani Ett långt farväl (1981).
Palkinnot ja tunnustukset

Dobloug-palkinto 2002
Suomennettu tuotanto

Leopardin sydän ja muita pohdintoja, suomentanut Caj Westerberg; artikkeli julkaisussa: Parnasso 44 (1994) : 3, s. 323–325
Aiheesta muualla

Claes Hylinger, Store norske leksikon (norjaksi)
Chory Castro

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gonzalo Castro Irizabal
Syntymäaika: 14. syyskuuta 1984 (ikä 40)
Syntymäpaikka: Trinidad, Uruguay
Pelipaikka: laitalinkki
Pituus: 177 senttimetriä
Paino: 76 kilogrammaa
Seura
Seura: Málaga
Pelinumero: 11
Seurat
| Vuodet | Seura | O | (M) |
| 2002–2007 | Nacional | 81 | (21) |
| 2007–2012 | Mallorca | 131 | (23) |
| 2012–2016 | Real Sociedad | 93 | (13) |
| 2016– | Málaga | 45 | (2) |
Maajoukkue
| 2005–2013 | Uruguay | 5 | (0) |
 Seurajoukkueuran tilastot kattavat vain kansalliset sarjat, päivitetty 6. elokuuta 2017.  Maajoukkueuran tilastot päivitetty 29. toukokuuta 2013.
Gonzalo ”Chory” Castro Irizabal (s. 14. syyskuuta 1984 Trinidad, Uruguay) on uruguaylainen jalkapalloilija. Hän edustaa Espanjan pääsarjassa pelaavaa Málagaa ja on pelipaikaltaan keskikenttäpelaaja.
Seurajoukkueura

Castro on Nacionalin kasvatti. Ensiesiitymisensä edustusjoukkueessa hän teki 13. heinäkuuta 2002 kotiottelussa Central Españolia vastaan. Seuraavina vuosina hän nousi joukkueen luottopelaajistoon ja voitti muun muassa kaksi Uruguayn pääsarjamestaruutta.
7. elokuuta 2007 Castro siirtyi espanjalaiseen Mallorcaan viisivuotisella sopimuksella. Ensimmäisellä kaudellaan 2007–2008 hän ei pelannut kuin yhdeksän ottelua, joissa syntyi yksi maali. Seuraavalla kaudella vaikeudut jatkuivat eikä peliaikaa liiemmin tullut, mutta siitä huolimatta hän teki joukkueelleen tärkeitä maaleja muun muassa Copa del Reyn ottelussa Barcelonaa vastaan. Barcelona eteni kuitenkin otteluparista jatkoon 3–1-yhteistuloksella.
Maajoukkueura

Ensiesiintymisensä Uruguayn maajoukkueessa Castro teki 17. elokuuta 2005 pelaten ensimmäisen puoliajan ystävyysottelussa Espanjaa vastaan.
Aiheesta muualla

Chory Castron tilastot BDFutbol-sivustolla (englanniksi)
Chory Castron maajoukkuetilastot (Arkistoitu – Internet Archive) (espanjaksi)
Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos
Caterina Scorsone

| Caterina Scorsone |
| --- | --- |
 Caterina Scorsone vuonna 2015.
Henkilötiedot
Koko nimi:  Caterina Reminy Scorsone
Syntynyt: 16. lokakuuta 1981 (ikä 42) Toronto, Ontario, Kanada
Ammatti:  näyttelijä
Puoliso:  Rob Giles (2009–2020)
Näyttelijä
Aktiivisena:  1991–
Merkittävät roolit:  Jess Mastriani   (Kadonneiden jäljillä)   Alice Hamilton   (Alice)   Amelia Shepherd   (Rakkauden anatomia,   Greyn anatomia)
Aiheesta muualla
Viralliset kotisivut
IMDb 
Caterina Reminy Scorsone (s. 16. lokakuuta 1981 Toronto, Ontario, Kanada) on kanadalainen näyttelijä. Hänet tunnetaan Jess Mastrianin roolista televisiosarjassa Kadonneiden jäljillä sekä Amelia Shepherdin roolista sarjoissa Greyn anatomia ja Rakkauden anatomia.
Ura

Scorsone syntyi Torontossa perheensä viidestä lapsesta keskimmäiseksi. Hän aloitti näyttelijänuransa 8-vuotiaana kanadalaisessa televisiosarjassa Mr. Dressupp. Tämän jälkeen hän esiintyi mm. elokuvissa Strike, Verikyyneleet ja Pahuuden todistaja ja televisiosarjassa Lätkässä. Hän oli ehdolla Gemini-palkinnon voittajaksi roolistaan sarjassa Lätkässä.
Scorsone kävi Torontossa Cardinal Academy of Arts -taidelukiota ja esiintyi lukioaikoinaan useissa näytelmissä. Hän opiskeli Toronton yliopistossa kirjallisuutta, uskontotiedettä ja filosofiaa ja suoritti kandidaattitutkinnon.
Scorsone saavutti kansainvälistä menestystä esiinnyttyään televisiosarjassa Kadonneiden jäljillä. Hän näytteli sarjassa Jess Mastriania vuosina 2003–2006.
Vuonna 2009 hän esitti pääosaa lyhytsarjassa Alice. Sarja oli Lewis Carrollin Liisan seikkailut ihmemaassa -tarinan sovitus, jossa tarina oli siirretty nykyaikaan. Scorsone sai roolistaan Gemini-ehdokkuuden.
Scorsone näytteli Greyn anatomia -sarjan sisarsarjassa Rakkauden anatomia vuosina 2010–2013. Scorsone on näytellyt Amelian roolissa myös Greyn anatomiassa kaudesta 7 alkaen. Hänen roolihenkilönsä neurokirurgi Amelia Shepherd on Patrick Dempseyn esittämän Greyn anatomian Derek Shepherdin sisar.
Yksityiselämä

Caterina Scorsone meni naimisiin The Rescues -yhtyeen Rob Gilesin kanssa vuonna 2009. Parilla on vuosina 2012, 2016 ja 2019 syntyneet tyttäret. Scorsone asuu nykyään Los Angelesissa.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1995 | Shock Treatment | Robyn Belmore | tv-elokuva |
| 1995 | When the Dark Man Calls | Angie | tv-elokuva |
| 1998 | Pakotie vapauteen: Kuolemanleiri ja sirkuksen sankarit | Irena Csizmadia |  |
| 1998 | Strike | Susie |  |
| 1999 | Teen Knight | Alison |  |
| 1999 | Verikyyneleet | Maria Witkowski |  |
| 1999 | Pahuuden todistaja | Jessica | tv-elokuva |
| 2000 | Borderline Normal | Beth |  |
| 2000 | Common Ground | Peggy | tv-elokuva |
| 2000 | Rated X | Liverty |  |
| 2001 | Yllätysjuhlat | Babyface Hamilton |  |
| 2009 | Ny-Lon |  | tv-elokuva |
| 2010 | Pimeyden ytimessä | Melissa Conway |  |
| 2014 | November Man |  |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 1991–1994 | Mr. Dressup |  |  |
| 1996 | Ready or Not | Colleen | 1 jakso |
| 1996 | PSI Factor: Chronicles of the Paranormal | Megan Lester | 2 jaksoa |
| 1996 | Flash Forward | Darby | 1 jakso |
| 1996, 1999 | Goosebumps | Jessica Walters / Sara Kramer | 4 jaksoa |
| 1998 | Kerran varas, aina varas? | Alice 'Allegra' Mansfield | 1 jakso |
| 1998–2000 | Lätkässä | Michelle Parker | vakituinen rooli |
| 2001 | The Associates | Anna Clay | 2 jaksoa |
| 2003–2006 | Kadonneiden jäljillä | Jessica "Jess" Mastriani | vakituinen rooli |
| 2008 | The Guard | Beth | 1 jakso |
| 2008 | Raja – The Border  | Sorrayya | 1 jakso |
| 2008–2009 | Crash | Callie Wilkinson | 4 jaksoa |
| 2009 | Alice | Alice Hamilton | 2 jakson lyhytsarja |
| 2009 | Castle | Joanne Delgado | 1 jakso |
| 2010–2013 | Rakkauden anatomia | tri. Amelia Shepherd | vakituinen rooli |
| 2010, 2012 | Greyn anatomia | tri. Amelia Shepherd | 2 jaksoa |
| 2014 - | Greyn Anatomia | tri. Amelia Shepherd | vakituinen rooli |
Aiheesta muualla

Caterina Scorsone viralliset kotisivut
Caterina Scorsone Instragramissa
Caterina Scorsone Twitterissä
Caterina Scorsone Internet Movie Databasessa. (englanniksi)
Claude Zidi

| Claude Zidi> Henkilötiedot |
| --- | --- |
Syntynyt: 25. heinäkuuta 1934 (ikä 90) Pariisi, Ranska
Kansalaisuus:  Ranska
Ammatti:  elokuvaohjaaja, elokuvakäsikirjoittaja
Ohjaaja
Palkinnot
 César-palkinto 1985 
Aiheesta muualla
IMDb 
Elonet
Allocine.fr
Claude Zidi (s. 25. heinäkuuta 1934 Pariisi, Ranska) on ranskalainen elokuvaohjaaja ja -käsikirjoittaja, joka tunnetaan komediaelokuvistaan. Kotimaansa katsojamäärillä mitaten hän on kaikkien aikojen menestyneimpiä ranskalaisohjaajia. Hänen ohjauksissaan on näytellyt monia Ranskan suosituimpia koomikoita, kuten Pierre Richard, Coluche, Louis de Funès ja Jean-Paul Belmondo. Yhdysvaltalaisen James Cameronin Hollywood-menestyselokuva Tosi valheita (1994) perustuu Zidin käsikirjoittamaan ja ohjaamaan elokuvaan La Totale! (1991).
Zidi aloitti uransa 1960-luvun alussa kuvaajana Jacques Demyn elokuvassa Enkelten lahti ja Claude Chabrolin elokuvassa Demarkaatiolinja.
Zidi palkittiin parhaana ohjaajana vuoden 1985 César-palkintogaalassa elokuvastaan Pariisin kytät.
Filmografiaa

1971: Hassut kaverit (Les Bidasses en folie)
1973: Le Grand bazar
1974: Pitkä vaalea punatukkainen (La Moutarde me monte au nez !)
1975: Tuhannen tempun mies (La Course à l'échalote)
1976: Kärpänen sopassa (L’Aile ou la cuisse)
1977: Villi mies (L’Animal)
1980: Eläköön – koulu palaa! (Les Sous doués)
1984: Pariisin kytät (Les Ripoux)
1987: Association de malfaiteurs
1990: Pariisin kytät 2 (Ripoux contre ripoux)
1991: La Totale!
1994: Naamiopeli (Profil bas)
1999: Asterix ja Obelix vastaan Caesar (Astérix et Obélix contre César)
Aiheesta muualla

Claude Zidi Internet Movie Databasessa. (englanniksi)
Cándido Genaro Rubiolo

Cándido Genaro Rubiolo (19. syyskuuta 1920 Devoto – 9. helmikuuta 2004) oli argentiinalainen roomalaiskatolinen arkkipiispa. Hänet vihittiin papiksi 22. syyskuuta 1945 ja nimitettiin Córdoban arkkihiippakunnan vihkipiispaksi sekä Aquae in Mauretanian titulaaripiispaksi 4. syyskuuta 1974. Piispaksi vihkiminen seurasi 17. marraskuuta. Pääkonsekraattorina toimi Raúl Francisco Primatesta, jota avustivat Blas Victorio Conrero ja Agustín Adolfo Herrera.
Rubiolo sai 15. huhtikuuta 1977 nimityksen Villa Marían piispaksi, jonka virkaan hänet asetettiin 13. heinäkuuta.
Rubiolo nimitettiin 11. lokakuuta 1979 Mendozan arkkipiispaksi, ja hänet asetettiin uuteen virkaansa 23. marraskuuta. Hän toimi siinä, kunnes jäi eläkkeelle 25. maaliskuuta 1996. Rubiolon eläkkeellejäämispäivänä hänen seuraajakseen sai nimityksen José María Arancibia.
Christian Lindqvist

| Christian Lindqvist> Henkilötiedot |
| --- | --- |
Syntynyt: 25. joulukuuta 1949 Helsinki (ikä 74)
Kansalaisuus:  Suomi
Ammatti:  suu- ja leukakirurgian professori
Koulutus ja ura
Tutkinnot:  Helsingin yliopisto
Instituutti:  Helsingin yliopisto
Tutkimusalue:  suusyöpä, kasvojen vammat
Palkinnot:  monia, mm. SVR R I
Jarl Christian Lindqvist (s. 25. joulukuuta 1949 Helsinki) on suomalainen lääkäri ja Helsingin yliopiston suu- ja leukakirurgian professori.
Koulutus

Lindqvist kirjoitti ylioppilaaksi Helsingin Nya svenska läroverketistä vuonna 1967. Hän valmistui Helsingin yliopistosta vuonna 1973 hammaslääkäriksi (ondotologian lisensiaatiksi), vuonna 1979 lääkäriksi (LL) ja lääketieteen ja kirurgian tohtoriksi (LKT). Helsingin yliopiston dosentiksi hänet nimitettiin vuonna 1986.
Työ

Lindqvist toimi erikoislääkärinä vuosina 1988-1996, ja osaston ylilääkärinä 1988-1996. Vuodesta 1996 HUS:n ylilääkäri. Hän hoiti professuuria (vs.) vuosina 1996–2000 ja sai vuonna 2000 nimityksen professoriksi. Hän on julkaissut satoja julkaisuja omalta erikoisalaltaan.
Ansiomerkit

Lindqvist on saanut työstään useita huomionosoituksia ja tunnustuksia. Hänelle on myönnetty Suomen Valkoisen Ruusun ritarikunnan I luokan ritarimerkki.
Hänet kutsuttiin Saksan kansallinen tiedeakatemia Leopoldinan jäseneksi vuonna 2000.
Aiheesta muualla

Christian Lindqvist[vanhentunut linkki]. Tuhat-tutkimustietokanta
Curtis Painter

| Curtis Painter |
| --- | --- |

Henkilötiedot
Syntynyt: 24. kesäkuuta 1985 Watseka, Illinois
Amerikkalaisen jalkapallon pelaaja
Pituus:  193 cm
Paino:  104 kg
Pelipaikka:  pelinrakentaja
Pelaajaura
Seurat:  Indianapolis Colts   New York Giants
NFL-varaus:  201. varaus, 2009 Indianapolis Colts
Pääsarjaura:  2009–2014
Curtis Jeffrey Painter (s. 24. kesäkuuta 1985 Watseka, Illinois) on yhdysvaltalainen amerikkalaisen jalkapallon entinen ammattilaispelaaja, pelipaikaltaan pelinrakentaja. Hän pelasi NFL-liigassa Peyton Manningin varamiehenä Indianapolis Coltsissa 2009–2011 ja Eli Manningin varamiehenä New York Giantsissa 2013–2014. Ammattilaisurallaan Painter pelasi 14 ottelua.
NFL-ura

Indianapolis Colts varasi Purduen yliopiston joukkueessa yliopistojalkapalloa pelanneen Painterin vuoden 2009 NFL:n varaustilaisuudessa, tilaisuuden kuudennella kierroksella. Hän pelasi Coltsissa kolmen kauden ajan, joista kaksi ensimmäistä tähtipelinrakentaja Peyton Manningin varamiehenä. Manningin oltua loukkaantuneena koko kauden 2011, Painter sai tilaisuutensa aloittajana, mutta menetti paikkansa heikkojen esitysten myötä Dan Orlovskylle.
Painter teki huhtikuussa 2012 sopimuksen Baltimore Ravensin kanssa, jossa hän oli lähtökohtaisesti varamies aloittaja Joe Flaccon takana. Painter kuitenkin vapautettiin sopimuksestaan ennen runkosarjan alkua, Ravensin valitessa Painterin sijaan varamieheksi Tyrod Taylorin.
Tammikuussa 2013 Painter solmi sopimuksen New York Giantsin kanssa. Hän pelasi Eli Manningin varamiehenä kauden. Ennen kauden 2014 alkua sopimuksensa purettiin.
Bosen altaan paleoliittiset kohteet

| Bosen allas> Sijainti |
| --- | --- |
 Bosen allas
Koordinaatit:  23.6°N, 108.3°E
Valtio:  Kiina
Ajanjakso:  pleistoseeni
Kulttuuri:  paleoliittinen kausi
Infobox OKVirheellinen NIMI-arvo: 
Bosen altaan paleoliittiset kohteet (engl. Bose basin, myös engl. Baise basin) sijaitsevat Bosen, tai vaihtoehtoisesti Baisenin, altaassa Guangxin autonomisella alueella. Allas on alavaa maata, jossa virtaa Youjiangin joki ja josta on löydetty arkeologistesti kiinnostavia kohteita. Kohteet ympäröivät pääasiassa alueen itäosassa sijaitsevaa Baisen kaupunkia, mutta yksittäisiä paikkoja on muuallakin altaassa. Altaan alueelta on löydetty yli 100 paleoliittista asuinpaikkaa tai tutkimuskohdetta, joista löytyy Kiinan vanhimpia Acheulin kulttuuriin liittyviä käsikirveitä.
Bosen allas

Allasalue on noin 80 kilometriä pitkä, 15 kilometriä leveä ja sen pinta-ala on 800 km². Se on muodostunut Youjiangin murrokseen, minkä vuoksi se on pitkä ja kapea. Allasalue on kaksiosainen. Pienempään ja ylempänä olevaan altaaseen on muodostettu patoallas vesivoimaa ja juomaveden varastointia varten. Patoaltaassa olevilta saarilta on kuitenkin löytynyt tutkimuskohteita. Altaita yhdistää Youjiangin laskujoki, joka jatkaa suuremman allasalueen läpi mutkitellen. Joen lietteiden ja tuulen aiheuttamat maakerrostumat muodostavat alueelle ainakin neljä terassialuetta. Terassialueet ovat eri-ikäisiä, joten kustakin on mahdollista tehdä eri-ikäisiä löytöjä. Alueella on myös kalkkikivikallioita ja karstimaita, joissa esiintyy luolia. Allasalueella sijaitsevia taajamia tai kaupunkeja ovat Chengbihe, Bose, Tianyang, Tiandong ja Silin.
Tutkimushistoria

Vuonna 1973 öljynetsintä tuotti sillä kertaa erilaisen lopputuloksen, kun tutkijat löysivätkin tusinan verran kivityökaluja paikassa, jota kutsutaan nykyään Shangsongin asuinpaikka (engl. Shangsong site). Aluetta tutkittiin (Institute of Vertebrate Paleontology and Paleoanthropology) vuosina 1982–1988, jolloin löytyi vielä noin 50 uutta asuinpaikkaa. Guangxin museon työntekijät keräsivät maasta talteen tuhansia kivityökaluja. Tutkimuksia jatkettiin kansainvälisten tutkijaryhmien avulla vuosien 1988–2000 aikana, ja he selvittivät alueen geologiaa, arkeologiaa ja alueiden muodostumisen kronologiaa. Silloin päätettiin tutkia erästä kohdetta, josta kaivetut esineet ajoitettiin 803 000 vuotta  vanhoiksi. Koska alue on laaja, suoritettiin vuosina 2009−2010 suurinventointi ja tunnetut kohteet kartoitettiin digitaaliseen malliin. Siihen sisällytettiin kaikki 114 tunnettua asuinpaikkaa tai muuta tutkimuskohdetta.
Ajoitukset

Bosen altaan paleoliittiset työvälineet löydettiin pääasiassa maankamaralta poimien. Ihmiset ovat todennäköisesti heittäneet tylsyneet työkalut menemään, ja niitä on maassa usein irrallaan, koska niiden päälle ei ole kertynyt sedimentaatiota. Työkalujen yhteydessä löytyy myös tektiittejä, joita esiintyy vain niillä alueilla, missä on paleoliittisia esineitä. Samoja tektiittejä esiintyy laajalla alueella Australiasta Kiinaan. Ne ovat syntyneet, kun avaruudesta Maan ilmakehään pudonneen meteoriitin kiviaines suli impaktin kuumuudessa ja räjähti levittäen sulanutta kiviainestaan laajalle alueelle. Tektiittien muodostusaika on helppo mitata, joten tämän onnenpotkun ansiosta myös paleoliittiset työkalut voidaan ajoittaa hyvin tarkasti. Tektiitit syntyivät 803 000±3 000 vuotta sitten.
Löytöaineisto

Löytöpaikkoja tai asuinpaikkoja on 21 Chengbihen allasalueella, 43 Baisen kaupungin ympäristössä, 18 kohdetta Tianyangin ympäristössä ja 30 kohdetta sijaitsevat Tiandongin ympäristössä.
Löytöaineisto > Työkalut

Paleoliittiset työkalut löytyvät pääasiassa terassilta neljä ja nuoremmat neoliittiset työkalut vastaavasti terassilta yksi. Muilta terasseilta ei tunneta ihmistoiminnan löytöjä. Löydetyt kaksipuolisesti työstetyt käsikirveet herättivät välittömästi kansainvälistä huomiota, koska käsikirveet muistuttavat kovasti Afrikasta ja Euroopasta löydettyjä Acheulin kulttuurin kirveitä. Hiljattain tehdyssä vertailussa Bosen käsikirveet muistuttivat enemmän eurooppalaisia kirveitä kuin kiinalaisia (kaksipuolisesti ja symmerisesti työstettynä tyylilaji ”Mode 2”). Koska eurooppalaisten käsikirveiden keskinäiset eroavuudet olivat pienemmät kuin eurooppalaisten ja Bosen kirveiden keskinäiset erot, poikkesivat kiinalaiset kirveet selvemmin toisistaan ja näistä kahdesta muusta ryhmästä. Tästä on voitu päätellä, että käsikirveiden tekijät ovat tuoneet lännestä mukanaan kivenmuokkaustekniikan ja muotoilun, jotka kehittyivät kiinassa ”Mode 1” -suuntaan.